Diari Oficial de la Generalitat Valenciana


Sumari del DOGV 6001, del 27-04-2009 (2009/4258)

RESOLUCIÓ de 26 de març de 2009, de la Direcció General d'Empreses Agroalimentàries i Desenvolupament del Medi Rural, per la qual s'autoritza a Vinto Acuicultura, SL, amb CIF B-92760289, la instal·lació d'un establiment d'aqüicultura, granja marina, en terrenys de domini públic maritimoterrestre davant del terme municipal de Gandia.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6001

Data del DOGV
:   27-04-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/4258


Data del document
:   26-03-2009

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * Gandia
    * aqüicultura
    * empresa privada

RESOLUCIÓ de 26 de març de 2009, de la Direcció General d'Empreses Agroalimentàries i Desenvolupament del Medi Rural, per la qual s'autoritza a Vinto Acuicultura, SL, amb CIF B-92760289, la instal·lació d'un establiment d'aqüicultura, granja marina, en terrenys de domini públic maritimoterrestre davant del terme municipal de Gandia. [2009/4258]  
Vist l'expedient instruït a instàncies de Torgunn Rist en representació de Vinto Acuicultura, SL, sobre sol·licitud d'autorització administrativa per a la instal·lació d'un establiment d'aqüicultura, granja marina, en terrenys de domini públic maritimoterrestre davant del terme municipal de Gandia (València).  
Vista la Resolució de 10 de febrer de 2009, de la Direcció General de Sostenibilitat de la Costa i el Mar, per la qual s'atorga a Vinto Acuicultura, SL, la concessió d'una superfície de béns de domini públic maritimoterrestre d'1.000.000 de metres quadrats amb destinació a la realització del «Projecte d'instal·lació de granja marina per a la cria i engreixament de diverses espècies, en gàbies flotants, en aigües del Mediterrani», davant del terme municipal de Gandia (València), i l'informe favorable de l'Àrea de Pesca, Industries i Cooperativisme, resolc:  
Primer  
Atorgar l'autorització administrativa per a la instal·lació d'un establiment de granja marina en terrenys de domini públic maritimoterrestre amb una concessió d'1.000.000 de metres quadrats de superfície de fons marins davant del terme municipal de Gandia (València), definits per un quadrilàter amb les coordenades següents:  
(a) 39º 02,810'N 00º 06,645'W  
(b) 39º 02,810'N 00º 05,955'W  
(c) 39º 02,270'N 00º 06,645'W  
(d) 39º 02,270'N 00º 05,955'W  
I d'acord amb les condicions i les prescripcions que s'esmenten en l'Informe de 8 de gener de 2009, de la Direcció General de Sostenibilitat de la Costa i el Mar, acceptat per l'interessat el 22 de gener de 2009.  
Segon  
L'establiment comprendrà la instal·lació de:  
Nombre de gàbies Diàmetre (metres)  
 24 16  
 12 25  
 6 50  
Així com 33 línies de cultiu de clòtxina de 300 metres de longitud cada una.  
Les obres es realitzaran d'acord amb el «Projecte d'instal·lació de granja marina, per a cria i engreixament de daurada, llobarro i clòtxina, en gàbies flotants, en aigües del Mediterrani», subscrit en l'octubre de 2007 per l'enginyer naval José Luis Carrau Mellado i visat pel col·legi professional corresponent.  
De qualsevol variació que es realitze del projecte durant la realització inicial o les modificacions futures s'haurà d'emetre informe per a la Conselleria d'Agricultura, Pesca i Alimentació, amb la finalitat d'aconseguir l'autorització corresponent.  
Tercer  
En l'establiment piscícola, del tipus granja marina, segons allò que s'establix en l'article 41 de la Llei 9/1998, de 15 de desembre, de la Generalitat Valenciana, s'autoritza el cultiu i la capacitat màxima de producció anual de les espècies següents:  
Espècie Producció (tones)  
Daurada 1.580  
Llobarro 200  
Clòtxina 200  
Quart  
Es compliran les condicions i les resolucions següents:  
- Resolució de 10 de febrer de 2009, de la Direcció General de Sostenibilitat de la Costa i el Mar, per la qual s'atorga a Vinto Acuicultura, SL, la concessió d'una superfície de béns de domini públic maritimoterrestre d'1.000.000 de metres quadrats.  
- Resolució de 25 de juny de 2008, de la Conselleria de Medi Ambient, Aigua, Urbanisme i Habitatge, per la qual es considera vigent la declaració d'impacte ambiental que es va formular el 24 d'abril de 2002, ampliant-la amb un nou condicionant.  
- Efectuaran una relació de cada una de les vendes efectuades, amb indicació de la data i el lloc de venda, l'espècie comercialitzada, els quilograms i el preu.  
Quan els productes es transporten per a la venda a un lloc diferent del lloc de cria, els productes hauran d'anar acompanyats amb un document de transport expedit pel productor on s'especifique la informació anterior.  
La informació indicada en els dos paràgrafs anteriors serà remesa, pel titular de l'establiment de producció, en suport informàtic format de fitxer normalitzat, a la Direcció Territorial de la Conselleria d'Agricultura, Pesca i Alimentació, en la primera setmana del mes següent a què es referixen les dades.  
Quint  
Esta autorització tindrà vigència mentre no es produïsca aturament de l'activitat sense causa justificada segons el parer dels servicis tècnics de la Conselleria d'Agricultura, Pesca i Alimentació, o l'extinció de les autoritzacions emeses per les resolucions referides en l'apartat quart d'esta resolució.  
Les obres d'instal·lació hauran d'estar concloses i l'establiment en funcionament normal en un termini màxim de 15 mesos a partir d'esta resolució.  
Sext  
El sistema de tecnologia de cultiu s'ajustarà en tot moment a la memòria presentada. Qualsevol variació respecte d'això haurà de ser comunicada a la Conselleria d'Agricultura, Pesca i Alimentació.  
Sèptim  
La iniciació de les obres, així com la terminació d'estes es comunicarà als Servicis Territorials de la Conselleria d'Agricultura, Pesca i Alimentació, serà necessària per a iniciar l'explotació, la inspecció prèvia de les instal·lacions per part dels servicis tècnics de la Conselleria.  
Octau  
Els organismes competents podran inspeccionar la marxa de les obres que cal realitzar, així com el funcionament de l'establiment, i s'obligarà el titular a permetre l'entrada als inspectors i tècnics corresponents.  
Nové  
L'incompliment de les normes ací establides se sancionarà administrativament, de conformitat amb la Llei de la Generalitat Valenciana 2/1994, de 18 d'abril, sobre defensa dels recursos pesquers.  
Deu  
Este establiment d'aqüicultura marina queda registrat amb el número 044, d'acord amb allò que s'establix en l'article 55 de la Llei 9/1998, de15 de desembre, de la Generalitat Valenciana.  
Onze  
Este establiment quedarà afecte a allò que s'establix en el Decret 25/2000, de 22 de febrer, del Govern Valencià, pel qual es crea i regula el Registre d'Establiments d'Aqüicultura de Comunitat Valenciana, i s'haurà de notificar als Servicis Territorials de la Conselleria d'Agricultura, Pesca i Alimentació de la província corresponent a la ubicació de l'establiment, en un termini de tres mesos, les modificacions referents a:  
a) Els canvis de titularitat, tant de les persones físiques o jurídiques, així com de les que formen part d'estes.  
b) El cessament de l'activitat.  
c) Les ajudes públiques concedides a l'establiment indicant la seua finalitat.  
d) Els canvis de domicili o raó social, i del número d'identificació social.  
Esta resolució no posa fi a la via administrativa i contra esta es podrà interposar recurs d'alçada davant del secretari autonòmic de la Conselleria d'Agricultura, Pesca i Alimentació en el termini d'un mes, comptat des del dia de la notificació d'esta resolució, de conformitat amb allò que es disposa en els articles 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 26 de març de 2009.- La directora general d'Empreses Agroalimentàries i Desenvolupament del Medi Rural: Amparo Montoro Blasco.